तर, देउवा निकट कुनै पनि विद्यार्थी नेता अहिलेसम्म आन्दोलनमा देखिएका छैनन् । गत चैतमा भएको कर्मचारी युनियन र शिक्षक संघको महाधिवेशनमा पौडेल–सिटौला समूहको समर्थन पाएको प्यानलले विजयी हासिल गरेको थियो । मंगलबारबाट शुरु भएको नेपाल ट्रेड यूनियन कांग्रेसको छैटौं महाधिवेशनमा समेत देउवा निकट समूह पराजयको संघारमा पुगेको छ । देउवा निकट खिलानाथ दाहालले पुनःअध्यक्षमा दावी गरेपछि उनलाई जिताउन देउवाले साम, दाम, दण्डभेदको नीति अपनाएका छन् ।
